
 építési engedélyezési tervdokumentációjához


Tárgyi létesítmény építési engedélyezési dokumentációja egyes elemeiben a létesítmény hosszabb távú fejlesztési programját tartalmazza, annak reményében, hogy több elnyerhető pályázati forrás is segíti a teljes körű megvalósítást.

A Tiszasüly Község Önkormányzata fenntartásában lévő óvoda fejlesztéséhez az Önkormányzat „Óvodai kapacitásbővítést célzó beruházások támogatása” jogcímen sikeresen pályázott és központi költségvetési támogatásban részesült. A támogatás mértéke az engedélyezési tervből, csak a kapacitásbővítést célzó munkarészek megvalósítását teszi lehetővé.

Fentiek alapján a rendelkezésre álló építési engedélyezési terv és csatolt tételes költségvetés esetleges ellentmondásai feloldására a magvalósításra benyújtandó ajánlat összeállításánál az alábbiakat kell figyelembe venni:
· A tételes költségvetés az építési engedélyezési terv alapján került összeállításra, annak megfelelő részletezettséggel mindazon munkarészeket feltüntetve, ami óvodai kapacitásbővítés sikeres megvalósításához feltétlen szükséges.
· Nyertes pályázó feladatát képezi az engedélyezési tervek alapján a jelen közbeszerzési eljárás tárgyának megfelelő kiviteli tervek elkészítése.

A létesítmény kapacitás (férőhely) bővítéséhez kapcsolódó szakági munkákat a nyertes vállalkozás által készítendő kiviteli terv munkarészek fogják tartalmazni, melyek megvalósításához – eltérően az engedélyezési tervtől – a legszükségesebb rendszereket kívánjuk megvalósítani.
	Az ajánlatot a kiadott tételes költségvetés beárazásával kérjük megadni, műszaki tartalom tekintetében az alábbi pontosításokkal:
· építészet-statika: a tételes költségvetés szerinti műszaki tartalom veendő figyelembe
· épületgépészeti munkák:
· vízellátás: csak a bővítmény illetve átalakított területen készül új hálózat a meglévő hálózatra való rácsatlakozással tervezendő.
Központilag kevert vízellátás jelen ütemben nem készül.
· csatornázás: a keletkező szennyvíz a meglévő hálózatra való legrövidebb rácsatlakozással valósítandó meg.
· csapadékvíz: nyílt rendszerben való elvezetéssel készül
· fűtés: A meglévő fűtési rendszer kerül bővítésre radiátoros hőleadókkal
· szellőzés: belső terű helyiségek szellőzése elszívó ventillátorokkal megoldandó
· épületvillamossági munkák:
· erősáramú rendszer: Új villamos hálózat csak a bővítményben és a felújítással érintett területen létesül. A bővítmény betáplálása a meglévő épületelosztó berendezésből történik. A felújítással érintett terület betáplálására a meglévő gerincvezetékre csatlakozunk.
· gyengeáramú rendszer: Gyengeáramú hálózat a bővítményben és az átalakítással érintett területen nem kerül kiépítésre.
Teljes épületben automata, analóg tűzjelző rendszer létesül, tűzoltósági átjelzés biztosításával.
· villámvédelem: A jelenlegi épület meglévő rendszere kerül bővítésre, a bővítmény területén.



